pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ดีอีเอส” ร่วมหารือปรับปรุงตารางข้อผูกพันสาขาโทรคมนาคมของไทยภายใต้กรอบ WTO
วันพฤหัสบดีที่ 11 มิถุนายน 2563
“ดีอีเอส” ร่วมหารือปรับปรุงตารางข้อผูกพันสาขาโทรคมนาคมของไทยภายใต้กรอบ WTO
“ดีอีเอส” ร่วมหารือปรับปรุงตารางข้อผูกพันสาขาโทรคมนาคมของไทยภายใต้กรอบ WTO
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือเรื่องการปรับปรุงตารางข้อผูกพันสาขาโทรคมนาคมของไทย รอบอุรุกวัยขององค์การการค้าโลก (WTO) ภายใต้ความตกลงทั่วไปว่าด้วยการค้าบริการ (GATS) ที่ประชุมได้พิจารณาเรื่องการปรับปรุงตารางข้อผูกพัน และขั้นตอนการนําเสนอความเห็นชอบการปรับปรุงตารางผูกพันสาขาโทรคมนาคมของไทย รอบอุรุกวัยขององค์การการค้าโลก (WTO) ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม ถนนแจ้งวัฒนะ เมื่อวันที่ 10 มิถุนายน 2563 ซึ่งประธานแจ้งที่ประชุมรับทราบถึงความเป็นมา และสถานะล่าสุดของการปรับปรุงตารางข้อผูกพันฯ ดังกล่าว ว่า ที่ผ่านมากระทรวงดิจิทัลฯ ได้จัดให้มีการประชุมเพื่อหารือ รวมถึงสอบถามความเห็นไปยังหน่วยงานต่างๆที่เกี่ยวข้องในแต่ละด้าน อาทิ สํานักงาน กสทช. สดช. กระทรวงพาณิชย์ สํานักงานคณกรรมการกฎษฎีกา และกรมสนธิสัญญาและกฎหมาย เป็นต้น
****************
รัฐบาลไทย-ข่าวทำเนียบรัฐบาล-รมว.ยธ. เข้าร่วมการประชุมระดับรัฐมนตรี ภายใต้กรอบบันทึกความเข้าใจ ๗ ฝ่าย ว่าด้วยการควบคุมยาเสพติดในอนุภูมิภาค ณ ประเทศกัมพูชา
วันพฤหัสบดีที่ 11 พฤษภาคม 2560
รมว.ยธ. เข้าร่วมการประชุมระดับรัฐมนตรี ภายใต้กรอบบันทึกความเข้าใจ ๗ ฝ่าย ว่าด้วยการควบคุมยาเสพติดในอนุภูมิภาค ณ ประเทศกัมพูชา
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ในฐานะหัวหน้าคณะผู้แทนไทย เข้าร่วมการประชุมระดับรัฐมนตรี ภายใต้กรอบบันทึกความเข้าใจ ๗ ฝ่าย ว่าด้วยการควบคุมยาเสพติดในอนุภูมิภาค
เมื่อวันพุธที่ ๑๐ พฤษภาคม ๒๕๖๐
ณ โรงแรม Raffles Le Royal Hotel กรุงพนมเปญ ประเทศกัมพูชา
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ในฐานะหัวหน้าคณะผู้แทนไทย
เข้าร่วมการประชุมระดับรัฐมนตรี ภายใต้กรอบบันทึกความเข้าใจ ๗ ฝ่าย ว่าด้วยการควบคุมยาเสพติดในอนุภูมิภาค
โดยมีผู้แทนจากประเทศไทย กัมพูชา จีน สปป.ลาว เมียนมา เวียดนาม
และสํานักงานยาเสพติดและอาชญากรรมแห่งสหประชาชาติ (UNODC) เข้าร่วม
โอกาสนี้ รัฐมนตรีว่าการกระทรวงยุติธรรม ได้กล่าวถ้อยแถลงต่อที่ประชุม
โดยแสดงความยินดีต่อการครบรอบ ๒๕ ปี ของกรอบความร่วมมือ
ซึ่งการดําเนินตามแผนปฏิบัติการในอนุภูมิภาคเพื่อการควบคุมยาเสพติดของประเทศไทยนั้น
เป็นไปตามบันทึกความเข้าใจที่ได้มีการลงนาม
และสอดคล้องกับอนุสัญญาสหประชาชาติที่เกี่ยวข้องกับการควบคุมยาเสพติดทั้ง ๕ ฉบับ
วาระการพัฒนาอย่างยั่งยืนปี ค.ศ. ๒๐๓๐ และเอกสารผลลัพธ์การประชุมสมัชชาสหประชาชาติ
ว่าด้วยปัญหายาเสพติดโลก ค.ศ. ๒๐๑๖ (UNGASS 2016)
และสนับสนุนการดําเนินงานตามแนวปฏิบัติสหประชาชาติว่าด้วยการพัฒนาทางเลือกไปทั่วโลก
ทั้งนี้ รัฐมนตรีว่าการกระทรวงยุติธรรม ได้แจ้งให้ที่ประชุมได้รับทราบ
เกี่ยวการบังคับใช้กฎหมายยาเสพติดฉบับใหม่ของประเทศไทย
ซึ่งมีการปรับแนวทางการลงโทษเป็นแนวทางสาธารณสุขในการดูแลผู้ใช้ยาเสพติด
พร้อมทั้งเน้นย้ําว่า ความเป็นหุ้นส่วนและความเป็นเจ้าของร่วมกันนั้นสําคัญยิ่ง
สําหรับความร่วมมือและการดําเนินโครงการแก้ไขปัญหายาเสพติดอย่างยั่งยืน
รวมถึงสนับสนุนการดําเนินงานตามแนวปฏิบัติสหประชาชาติว่าด้วยการพัฒนาทางเลือก
ในการแก้ไขปัญหายาเสพติดอย่างยั่งยืน
พร้อมทั้งได้แสดงความขอบคุณการสนับสนุนจาก UNODC และขอให้เพิ่มพูนความช่วยเหลือแก่ประเทศสมาชิก
ในด้านที่จําเป็นอย่างต่อเนื่องเพราะเป็นพื้นที่ยุทธศาสตร์สําคัญในการแก้ปัญหายาเสพติด
รัฐบาลไทย-ข่าวทำเนียบรัฐบาล-ยธ. เสริมสร้างความรู้ด้านการอำนวยความยุติธรรม แก่กำนัน ผู้ใหญ่บ้าน เพื่อบริการประชาชน
วันศุกร์ที่ 10 กุมภาพันธ์ 2560
ยธ. เสริมสร้างความรู้ด้านการอํานวยความยุติธรรม แก่กํานัน ผู้ใหญ่บ้าน เพื่อบริการประชาชน
นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายภายใต้โครงการฝึกอบรมหลักสูตรกํานัน ผู้ใหญ่บ้าน รุ่นที่ ๖๐/๒๕๖๐
เมื่อวันพฤหัสบดีที่ ๙ กุมภาพันธ์ ๒๕๖๐ เวลา ๑๖.๐๐ น.
ณ ห้องบรรยายโรงเรียนนายอําเภอ
วิทยาลัยการปกครอง อําเภอธัญบุรี จังหวัดปทุมธานี
นายธวัชชัย ไทยเขียว รองปลัดกระทรวงยุติธรรม
เป็นวิทยากรบรรยายภายใต้โครงการฝึกอบรมหลักสูตรกํานัน ผู้ใหญ่บ้าน รุ่นที่ ๖๐/๒๕๖๐
ของกรมการปกครอง กระทรวงมหาดไทย ในหัวข้อ “การอํานวยความยุติธรรมเพื่อลดความเหลื่อมล้ําในสังคม”
เพื่อเสริมสร้างความรู้ ความเข้าใจ เกี่ยวกับบทบาท หน้าที่ ในด้านการอํานวยความยุติธรรม
และนําความรู้ที่ได้รับไปบริหารจัดการเกี่ยวกับการให้บริการประชาชนในพื้นที่
เพื่อให้ประชาชนทุกคนได้รับความเป็นธรรม ผ่านกลไกผู้นําชุมชนได้อย่างทั่วถึง เท่าเทียม และเสมอภาค
ซึ่งจะนําไปสู่การสร้างความเป็นธรรมลดความเหลื่อมล้ําในสังคมได้อย่างมีประสิทธิภาพ
รัฐบาลไทย-ข่าวทำเนียบรัฐบาล-นายกฯ เตือนประชาชนระมัดระวังการท่องเที่ยวน้ำตก ชายทะเล พร้อมย้ำให้ จนท.เสนอแนวทางแก้ปัญหาจราจรภายใน 3 เดือน
วันเสาร์ที่ 18 สิงหาคม 2561
นายกฯ เตือนประชาชนระมัดระวังการท่องเที่ยวน้ําตก ชายทะเล พร้อมย้ําให้ จนท.เสนอแนวทางแก้ปัญหาจราจรภายใน 3 เดือน
นายกฯ เตือนประชาชนระมัดระวังการท่องเที่ยวน้ําตก ชายทะเล พร้อมย้ําให้ จนท.เสนอแนวทางแก้ปัญหาจราจรภายใน 3 เดือน
วันนี้ (18 ส.ค. 61) พลเอก ประยุทธ์ จันทร์โอชา นายกรัฐมนตรี ห่วงใยพี่น้องประชาชนทั่วประเทศ เนื่องจากในระยะนี้มีฝนตกในหลายพื้นที่จากอิทธิพลของพายุเบบินคา ซึ่งอาจจะทําให้เกิดภาวะน้ําท่วม น้ําป่าไหลหลาก น้ําล้นตลิ่ง และทะเลมีคลื่นสูงมากกว่าปกติ จึงขอให้ประชาชนในพื้นที่เสี่ยงตามที่กรมอุตุนิยมวิทยาออกประกาศเตือน ระมัดระวังการเดินทาง ขนย้ายทรัพย์สินมีค่าขึ้นที่สูง เตรียมอุปกรณ์เพื่อการยังชีพให้พร้อม และติดตามข่าวสารจากทางราชการอย่างใกล้ชิด
"นายกฯ เน้นย้ํา เรื่องการไปเที่ยวน้ําตกจะต้องระมัดระวังตัวเองอย่างมาก หรืออาจเลื่อนการเดินทางออกไปก่อน เพราะที่ผ่านมาเคยเกิดเหตุการณ์น้ําป่าไหลหลากขึ้นแล้ว เมื่อฝนตกหนักป่าจะเก็บน้ําสะสมไว้มาก แล้วไหลบ่าออกมา โดยเราไม่สามารถคาดการณ์ได้ ไม่เหมือนกับการวัดปริมาณน้ําฝนในพื้นที่ต่างๆ รวมทั้งการท่องเที่ยวชายทะเลหากมีคลื่นสูงต้องไม่ลงไปเล่นน้ํา เพราะอาจเสี่ยงอันตรายจนถึงแก่ชีวิตได้"
พร้อมกันนี้ ได้กําชับให้เจ้าหน้าที่ที่อยู่ในพื้นที่ทั้งอุทยาน น้ําตก ชายทะเล และที่อื่น ๆ ให้คําแนะนํา ตักเตือน และตรวจตราดูแลประชาชนด้วย
นอกจากนี้ นายกรัฐมนตรียังได้กล่าวถึงการรายงานข่าวที่ระบุว่า รัฐบาลจะแก้ไขปัญหาจราจรให้ได้ภายใน 3 เดือนนั้น อาจเป็นความเข้าใจที่คลาดเคลื่อน โดยนายกรัฐมนตรีไม่ได้หมายความว่าจะแก้ไขปัญหาดังกล่าวให้ได้ ภายใน 3 เดือน เพราะมีปัจจัยหลายอย่างที่เกี่ยวข้อง เช่น ระบบผังเมืองที่มีมาตั้งแต่อดีต การอยู่ในระหว่างการก่อสร้างรถไฟฟ้า ใต้ดิน-บนดิน ปริมาณรถยนต์ -จักรยานยนต์ ในกรุงเทพมหานครที่มีจํานวนถึง 9.7 ล้านคัน ซึ่งมากกว่าจํานวนรถที่เหมาะสม ถึง 8 เท่ากับ เมื่อเทียบกับ เส้นทางถนนภายในพื้นที่กรุงเทพ แต่ได้สั่งการให้หน่วยงานหามาตรการ ใหม่เสนอให้นายกรัฐมนตรีพิจารณา เพื่อที่จะลดปัญหาการจราจรติดขัดลงให้ได้มากที่สุดภายใน 3 เดือน
รัฐบาลไทย-ข่าวทำเนียบรัฐบาล-เริ่มแล้ว ทางลัดสร้างอาชีพ...สอนทำก๋วยเตี๋ยว ฟรี!!!
วันพุธที่ 12 กรกฎาคม 2560
เริ่มแล้ว ทางลัดสร้างอาชีพ...สอนทําก๋วยเตี๋ยว ฟรี!!!
พร้อมเทคนิคและเคล็ดลับปรุงก๋วยเตี๋ยวให้มัดใจลูกค้า สามารถประกอบธุรกิจได้ทันที เตรียมขยายเมนูอาหารประเภทอื่น...สร้างความหลากหลายเข้าถึงนักชิมทุกกลุ่ม พร้อมออนทัวร์ภูมิภาค
กระทรวงพาณิชย์ เปิดอบรมอาชีพสอนทําก๋วยเตี๋ยว...ฟรี!!! หวังเป็นทางลัดสร้างอาชีพให้ผู้ที่กําลังมองหาอาชีพ พร้อมเทคนิคและเคล็ดลับการปรุงก๋วยเตี๋ยวให้มัดใจลูกค้า โดยกูรูด้านการทําก๋วยเตี๋ยวระดับประเทศ เรียนจบ...เปิดร้านได้ทันที เตรียมต่อยอดขยายเมนูอาหารให้หลากหลาย...เข้าถึงนักชิมทุกกลุ่ม อนาคตพร้อมออนทัวร์เดินสายอบรมสร้างอาชีพในส่วนภูมิภาค สร้างความมั่นคงให้เศรษฐกิจฐานรากอย่างแท้จริง
นายสนธิรัตน์ สนธิจิรวงศ์ รัฐมนตรีช่วยว่ากระทรวงพาณิชย์ เปิดเผยว่า “ในวันนี้ (วันพุธที่ 12 กรกฎาคม 2560) กระทรวงพาณิชย์ โดยกรมพัฒนาธุรกิจการค้า ได้เปิดอบรมฝึกอาชีพ...สอนทําก๋วยเตี๋ยว...ฟรี!!! เป็นวันแรกสําหรับผู้ที่ยังไม่มีอาชีพเป็นของตนเองและต้องการเปิดร้านขายก๋วยเตี๋ยว ซึ่งกิจกรรมทางลัดสร้างอาชีพนี้จะสอนวิธีการทําก๋วยเตี๋ยว เพื่อให้สามารถเปิดร้านได้จริง รวมถึงอบรมเทคนิคการบริหารจัดการร้านอย่างเป็นระบบเพื่อให้ร้านอยู่รอดและถูกใจลูกค้ามากที่สุด ซึ่งถือเป็นหัวใจหลักของการประกอบกิจการทุกประเภท”
“กระทรวงฯ ได้ร่วมมือกับ “ธุรกิจแฟรนไชส์” คือ ร้าน Gala Noodle (เย็นตาโฟตีลังกา) สอนทําก๋วยเตี๋ยวน้ําใส-เย็นตาโฟ ในวันนี้ และวันพุธที่ 19 กรกฎาคม 2560 ร่วมมือกับ “มูลนิธิลุงขาวไขอาชีพ” สอนทําก๋วยเตี๋ยวน้ําตก และข้าวเหนียวหมูฝอย ซึ่งเป็นอาหารยอดนิยมของคนไทย โดยการอบรมทั้ง 2 วันมีผู้ที่สนใจสมัครเข้าร่วมฝึกอาชีพเป็นจํานวนมาก แสดงให้เห็นถึงความกระตือรือร้นของประชาชนที่ต้องการมีธุรกิจเป็นของตนเอง ทําให้มีแนวคิดว่าจะมีการขยายและต่อยอดการสอนอาชีพทําอาหารประเภทอื่นๆ เพื่อให้เกิดความหลากหลาย...สามารถเข้าถึงนักชิมทุกกลุ่ม รวมทั้ง ในอนาคตอาจมีการเดินสายอบรมสร้างอาชีพการทําอาหารในส่วนภูมิภาคด้วย โดยขณะนี้กําลังประสานความร่วมมือกับหน่วยงานพันธมิตรที่เกี่ยวข้อง เช่น ธุรกิจ แฟรนไชส์ ฯลฯ ในการกําหนดรูปแบบการอบรมและเมนูอาหารประเภทต่างๆ ซึ่งไม่เพียงแต่การสอนอาชีพธุรกิจอาหารเท่านั้น กระทรวงฯ ได้ทําการวิเคราะห์แนวโน้มธุรกิจประเภทอื่นๆ เพื่อใช้ในการอบรมสร้างอาชีพด้วย และพร้อมที่จะต่อยอดอาชีพสู่ธุรกิจอื่นๆ ตามความถนัดของแต่ละบุคคลในอนาคต ซึ่งจะเป็นการสร้างความเข้มแข็งให้แก่เศรษฐกิจฐานรากของไทยในระยะยาว”
รมช. พณ. กล่าวทิ้งท้ายว่า “กิจกรรมทางลัดสร้างอาชีพ “การสอนทําก๋วยเตี๋ยว” เป็นส่วนหนึ่งในการพัฒนาเศรษฐกิจฐานรากของประเทศให้มีความเข้มแข็ง สร้างความมั่นคงในอาชีพให้แก่ประชาชน และเป็นการยกระดับสังคมสู่ความแข็งแกร่งระดับประเทศ โดยเน้นการพัฒนาเพื่อเป็นผู้ประกอบการในเบื้องต้น และพร้อมที่จะพัฒนาไปสู่การเป็นนักธุรกิจมืออาชีพ (Smart Entrepreneur) ในอนาคต ทั้งนี้ หัวใจหลักของการสร้างเศรษฐกิจฐานรากให้มีความเข้มแข็ง ต้องเริ่มที่การสร้างอาชีพให้เต็มพื้นที่ ต้องให้เกิดเป็นวิสาหกิจชุมชน โดยจะต้องมี 3 ภาคส่วนร่วมมือกัน ประกอบด้วย ภาคประชาชน ภาคเอกชน และภาครัฐ ในรูปแบบประชารัฐ ซึ่งหาก 3 ภาคส่วนนี้ร่วมมือกันอย่างจริงจังก็จะเกิดพลังที่จะขับเคลื่อนเศรษฐกิจประเทศให้ก้าวไปข้างหน้าด้วยความมั่นคง มั่งคั่ง และยั่งยืน”
รัฐบาลไทย-ข่าวทำเนียบรัฐบาล-​ “สุริยะ” โชว์ผลงาน อนุมัติ มอก. รวด 244 เรื่อง พัฒนาขีดความสามารถอุตสาหกรรม ตั้งเป้าปี’63 กำหนดมาตรฐานกว่า 300 เรื่อง
วันศุกร์ที่ 18 ตุลาคม 2562
​ “สุริยะ” โชว์ผลงาน อนุมัติ มอก. รวด 244 เรื่อง พัฒนาขีดความสามารถอุตสาหกรรม ตั้งเป้าปี’63 กําหนดมาตรฐานกว่า 300 เรื่อง
​ “สุริยะ” โชว์ผลงาน อนุมัติ มอก. รวด 244 เรื่อง พัฒนาขีดความสามารถอุตสาหกรรม ตั้งเป้าปี’63 กําหนดมาตรฐานกว่า 300 เรื่อง
กระทรวงอุตสาหกรรม 17 ต.ค.62 : รัฐมนตรีว่าการกระทรวงอุตสาหกรรม โชว์ผลงานประกาศมาตรฐาน มอก. 244 เรื่อง หลังมอบนโยบายให้สํานักงานมาตรฐานผลิตภัณฑ์อุตสาหกรรม (สมอ.) เร่งรัดกําหนดมาตรฐานตามกลุ่มอุตสาหกรรมเป้าหมายให้ครอบคลุมสอดคล้องกับความต้องการของภาคอุตสาหกรรม เพื่อขับเคลื่อนภาคอุตสาหกรรมของประเทศตามนโยบายรัฐบาล โดยตั้งเป้าปี 2563 สามารถกําหนดมาตรฐานตามกลุ่มอุตสาหกรรมเป้าหมายและนโยบายรัฐบาลกว่า 300 เรื่อง
นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า ตามที่นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้มอบนโยบายในการดําเนินงานให้แก่สํานักงานมาตรฐานผลิตภัณฑ์อุตสาหกรรม (สมอ.) เมื่อวันที่ 23 สิงหาคม 2562 ที่ผ่านมา สมอ. ได้เสนอให้รัฐมนตรีว่าการกระทรวงอุตสาหกรรม ลงนามประกาศมาตรฐานผลิตภัณฑ์อุตสาหกรรม (มอก.) แล้ว จํานวน 244 เรื่อง ซึ่งเป็นมาตรฐานในกลุ่มอุตสาหกรรมเป้าหมายที่รัฐบาลให้ความสําคัญ ได้แก่ มาตรฐานในกลุ่มอุตสาหกรรมยานยนต์สมัยใหม่ อุตสาหกรรมการเกษตรและเทคโนโลยีชีวภาพ อุตสาหกรรมแปรรูปอาหาร หุ่นยนต์เพื่ออุตสาหกรรม อุตสาหกรรมเชื้อเพลิงชีวภาพและเคมีชีวภาพ อุตสาหกรรมแพทย์ครบวงจร และมาตรฐานสําหรับส่งเสริมผู้ประกอบการ เพื่อเป็นแนวทางให้ผู้ประกอบการในภาคอุตสาหกรรมได้นําไปใช้ในการพัฒนาผลิตภัณฑ์ให้เป็นไปตามมาตรฐาน เพื่อเร่งขับเคลื่อนภาคอุตสาหกรรมของประเทศให้มีศักยภาพในการแข่งขันทางการค้า
“การดําเนินงานด้านการกําหนดมาตรฐานของ สมอ.มีบทบาทสําคัญโดยเฉพาะการคุ้มครองผู้บริโภคที่ต้องได้รับการดูแลด้านความปลอดภัยและสิ่งแวดล้อม อีกทั้งเป็นการเพิ่มขีดความสามารถในการแข่งขันให้ผู้ประกอบการ ดังนั้น การส่งเสริมและพัฒนาอุตสาหกรรมจึงเป็นเรื่องสําคัญที่ต้องพัฒนาควบคู่ เพื่อให้การขับเคลื่อนภาคอุตสาหกรรมของประเทศ สามารถแข่งขันทางการค้าได้อย่างยั่งยืนและเกิดประโยชน์สูงสุดกับประชาชน” โฆษกกระทรวงอุตสาหกรรม กล่าว
ด้านนายวันชัย พนมชัย เลขาธิการ สมอ. กล่าวเสริมว่า ได้เร่งรัดดําเนินการกําหนดมาตรฐานให้ตรงกับความต้องการของภาคอุตสาหกรรมและสอดคล้องกับแนวทางสากล เพื่อส่งเสริมภาคอุตสาหกรรมของประเทศให้สามารถแข่งขันได้ในระดับโลก โดยมุ่งเป้าที่กลุ่มอุตสาหกรรมเป้าหมาย อาทิ มาตรฐานรถจักรยานไฟฟ้า ตู้น้ําดื่มหยอดเหรียญอัตโนมัติ มาตรฐานสําหรับผลไม้กระป๋อง มาตรฐานเพื่อการรักษาสิ่งแวดล้อมตามนโยบายของรัฐบาลในกลุ่มพลาสติกชีวภาพ เช่น ฟิล์มพลาสติกคลุมดินแตกสลายตัวได้ทางชีวภาพสําหรับงานเกษตรกรรม ถุงพลาสติกสลายตัวได้ทางชีวภาพ ถุงพลาสติกแตกสลายตัวได้ทางชีวภาพสําหรับเพาะชํากล้าไม้ ไม้สังเคราะห์จากพลาสติกผสมชีวมวล มาตรฐานเพื่อความปลอดภัยของประชาชน เช่น มาตรฐานเครื่องเล่นสนามสาธารณะ ประเภทชิงช้าและกระดานลื่น มาตรฐานด้านความปลอดภัยของแผงเซลล์แสงอาทิตย์ สําหรับแผนการกําหนดมาตรฐานในปี 2563 สมอ. ได้ตั้งเป้าหมายกําหนดมาตรฐานตามกลุ่มอุตสาหกรรมเป้าหมาย และนโยบายรัฐบาลกว่า 300 เรื่อง
รัฐบาลไทย-ข่าวทำเนียบรัฐบาล-ก.แรงงาน น้อมนำพระราชดำรัส มาพัฒนาทรัพยากรมนุษย์ของประเทศ
วันพฤหัสบดีที่ 17 พฤศจิกายน 2559
ก.แรงงาน น้อมนําพระราชดํารัส มาพัฒนาทรัพยากรมนุษย์ของประเทศ
นายสุทธิ  สุโกศล ผู้ตรวจราชการกระทรวงแรงงาน ในฐานะรองโฆษกกระทรวงแรงงาน เปิดเผยว่า จากกระแสพระราชดํารัสของพระบาทสมเด็จพระปรมินทรมหาภูมิพลอดุลยเดช ที่ได้ทรงพระราชทานไว้ในครั้งเสด็จออกมหาสมาคม ในงานพระราชพิธีเฉลิมพระชนมพรรษา
~นายสุทธิ สุโกศล ผู้ตรวจราชการกระทรวงแรงงาน ในฐานะรองโฆษกกระทรวงแรงงาน เปิดเผยว่า จากกระแสพระราชดํารัสของพระบาทสมเด็จพระปรมินทรมหาภูมิพลอดุลยเดช ที่ได้ทรงพระราชทานไว้ในครั้งเสด็จออกมหาสมาคม ในงานพระราชพิธีเฉลิมพระชนมพรรษา วันศุกร์ 5 ธันวาคม พุทธศักราช 2529 ความว่า ...ทุกวันนี้ ประเทศไทยยังมีทรัพยากรพร้อมมูล ทั้งทรัพยากรธรรมชาติและทรัพยากรบุคคล ซึ่งเราสามารถนํามาใช้เสริมสร้างความอุดมสมบูรณ์ และเสถียรภาพอันถาวรของบ้านเมืองได้เป็นอย่างดี ข้อสําคัญ เราต้องรู้จักใช้ทรัพยากรนั้นอย่างฉลาด คือไม่นํามาทุ่มเทใช้ให้สิ้นเปลืองไปโดยไร้ประโยชน์ หรือได้ประโยชน์ไม่คุ้มค่า หากแต่ระมัดระวังใช้ด้วยความประหยัดรอบคอบ ประกอบด้วยความคิดพิจารณาตามหลักวิชา เหตุผล และความถูกต้องเหมาะสม โดยมุ่งถึงประโยชน์แท้จริงที่จะเกิดแก่ประเทศชาติ ทั้งในปัจจุบันและอนาคตอันยืนยาว...
นายสุทธิ กล่าวว่า จากกระแสพระราชดํารัสดังกล่าว ในส่วนของกระทรวงแรงงาน ถือเป็นหน่วยงานหลักที่มีบทบาทสําคัญต่อการพัฒนาประเทศ เนื่องจากคนถือเป็นกําลังหลักที่จะเป็นกลไกสําคัญในการขับเคลื่อนระบบเศรษฐกิจ สังคม และการเจริญเติบโตของประเทศให้มีความมั่นคง ดังนั้น การดูแลกําลังคน รวมทั้งทรัพยากรมนุษย์ของประเทศให้มีงานทํา มีอาชีพ มีรายได้ที่มั่นคง และมีคุณภาพชีวิตความเป็นอยู่ที่ดี จึงต้องอาศัยหลักวิชา ความรู้ ความสามารถ และคํานึงถึงเหตุผลความมั่นคงของบ้านเมืองอย่างรอบคอบ เพื่อให้เกิดประโยชน์ต่อส่วนรวมและประเทศชาติเป็นสําคัญ ทั้งนี้ กระทรวงแรงงาน ได้จัดทํากรอบยุทธศาสตร์การพัฒนาทรัพยากรมนุษย์ของประเทศ ระยะ ๒๐ ปี (พ.ศ.๒๕๖๐ –๒๕๗๙) เพื่อให้สอดรับกับยุทธศาสตร์ชาติ ๒๐ ปีของรัฐบาล รวมทั้งแผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔)และแผนแม่บทด้านแรงงาน (พ.ศ. ๒๕๖๐ - ๒๕๖๔) ซึ่งจะสอดคล้องกับวาระปฏิรูป 8 +1 ของกระทรวงแรงงานตามเจตนารมณ์ของ พลเอก ศิริชัย ดิษฐกุล รัฐมนตรีว่าการกระทรวงแรงงาน ที่จะปรับบทบาทให้สามารถรองรับภารกิจที่กว้างขวางมากยิ่งขึ้น โดยเฉพาะการพัฒนาทรัพยากรมนุษย์ในภาพรวม
“กระทรวงแรงงาน ในฐานะหน่วยงานภาครัฐที่มีภารกิจในการพัฒนาทรัพยากรมนุษย์ในภาพรวม ขอน้อมนํากระแสพระราชดํารัสของพระบาทสมเด็จพระปรมินทรมหาภูมิพลอดุลยเดช มาเป็นแนวทางในการปฏิบัติงานเพื่อพัฒนาทรัพยากรมนุษย์ของประเทศ ให้มีคุณคาและเกิดประโยชน์ต่อส่วนรวมให้มีความมั่นคง มั่งคั่ง และยั่งยืน” นายสุทธิ กล่าว
-----------------------------------
กองเผยแพร่และประชาสัมพันธ์ /
ชนินทร เพ็ชรทับ - ข่าว/
17 พฤศจิกายน 2559
“OUR HOME OUR COUNTRY TOGETHER STRONGER"
"เราจะเติบโตและแข็งแกร่งไปด้วยกัน เพราะที่นี่คือ บ้านของเรา ประเทศไทยของเรา"
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนและติดตามงานแก้ไขปัญหาจังหวัดชายแดนภาคใต้ ประจำปีงบประมาณ พ.ศ. ๒๕๖๒ (ไตรมาส ๒)
วันพฤหัสบดีที่ 28 กุมภาพันธ์ 2562
“ยุติธรรม” ขับเคลื่อนและติดตามงานแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๒ (ไตรมาส ๒)
กระทรวงยุติธรรม ขับเคลื่อนและติดตามงานแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๒ (ไตรมาส ๒)
ในวันพฤหัสบดีที่ ๒๘ กุมภาพันธ์ ๒๕๖๒ เวลา ๐๘.๓๐ น. ณ ห้อง BB ๒๐๖ โรงแรมเซ็นทรา บายเซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพฯ พันตํารวจโทพงษ์ธร ธัญญสิริ รองปลัดกระทรวงยุติธรรม เป็นประธานการประชุมขับเคลื่อนและติดตามงานแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๒ (ไตรมาส ๒) เพื่อทราบความก้าวหน้าการดําเนินงานขับเคลื่อนการแก้ไขปัญหา จังหวัดชายแดนใต้ของกระทรวงยุติธรรม ประจําปีงบประมาณ พ.ศ. ๒๕๖๒ (ไตรมาส ๑) ถึงปัจจุบัน พร้อมทั้งรับทราบหลักเกณฑ์และกรอบงบประมาณแผนงานบูรณาการ ประจําปีงบประมาณ พ.ศ. ๒๕๖๓ รวมถึงความเชื่อมโยงในการดําเนินงานของกระทรวงยุติธรรมในจังหวัดชายแดนภาคใต้ กับโครงการสําคัญภายใต้ยุทธศาสตร์ชาติด้านความมั่นคง และการประสานงานร่วมกับหน่วยงานอื่นในภารกิจด้านความมั่นคงของแต่ละหน่วยงาน ในสังกัดกระทรวงยุติธรรม โดยที่ประชุมมีมติให้ติดตามความก้าวหน้าของการดําเนินงานการขับเคลื่อนการแก้ไขปัญหาจังหวัดชายแดนภาคใต้ ของกระทรวงยุติธรรม ในไตรมาสที่ ๒ เพื่อให้การดําเนินงานเป็นไปตามแผนการป้องกันและแก้ไขปัญหาความไม่สงบในจังหวัดชายแดนภาคใต้ และเป็นการอํานวยความยุติธรรมแก่ประชาชนในจังหวัดชายแดนใต้ต่อไป
รัฐบาลไทย-ข่าวทำเนียบรัฐบาล-นายภูเวียง ประคำมินทร์ รองปลัดกระทรวงดิจิทัลฯ เป็นประธานการประชุมหารือตามข้อสั่งการ รมว.ดศ. (กรณีฝุ่น PM 2.5) ร่วมกับ กรมอุตุนิยมวิทยา และ บมจ. กสท โทรคมนาคม จำกัด (มหาชน)
วันพฤหัสบดีที่ 16 มกราคม 2563
นายภูเวียง ประคํามินทร์ รองปลัดกระทรวงดิจิทัลฯ เป็นประธานการประชุมหารือตามข้อสั่งการ รมว.ดศ. (กรณีฝุ่น PM 2.5) ร่วมกับ กรมอุตุนิยมวิทยา และ บมจ. กสท โทรคมนาคม จํากัด (มหาชน)
นายภูเวียง ประคํามินทร์ รองปลัดกระทรวงดิจิทัลฯ เป็นประธานการประชุมหารือตามข้อสั่งการ รมว.ดศ. (กรณีฝุ่น PM 2.5) ร่วมกับ กรมอุตุนิยมวิทยา และ บมจ. กสท โทรคมนาคม จํากัด (มหาชน)
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือตามข้อสั่งการของรัฐมนตรีว่าการกระทรวงดิจิทัลฯ (กรณีฝุ่น PM 2.5) ร่วมกับ กรมอุตุนิยมวิทยา และ บริษัท กสท โทรคมนาคม จํากัด (มหาชน) ซึ่งการประชุมในครั้งนี้ เป็นการแจ้งวาระเพื่อทราบและพิจารณาการดําเนินการงบประมาณในการพัฒนาระบบเทคโนโลยี (ปัญหาฝุ่น PM 2.5) รวมถึงการหารือร่วมกันในการจัดทําโครงการฯ ระหว่างกรมอุตุนิยมวิทยา และบริษัท กสท โทรคมนาคม จํากัด (มหาชน) ในการจัดทําโครงการและจัดทําแอพพลิเคชั่น สําหรับแจ้งปริมาณฝุ่นในแต่ละพื้นที่ให้ประชาชนได้รับทราบ ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติ 80 พรรษา กรุงเทพฯ เมื่อวันที่ 15 มกราคม 2563
****************
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศแต่งตั้งกรรมการใน ก.พ.อ.
วันจันทร์ที่ 10 เมษายน 2560
ราชกิจจานุเบกษา เผยแพร่ประกาศแต่งตั้งกรรมการใน ก.พ.อ.
เว็บไซต์ราชกิจจานุเบกษา เมื่อวันศุกร์ที่ ๗ เมษายน ๒๕๖๐ ได้เผยแพร่ประกาศสํานักนายกรัฐมนตรี เรื่อง แต่งตั้งกรรมการข้าราชการพลเรือนในสถาบันอุดมศึกษาผู้ทรงคุณวุฒิ จํานวน ๘ ราย
ตามที่ได้มีพระบรมราชโองการโปรดเกล้าโปรดกระหม่อมแต่งตั้งกรรมการข้าราชการพลเรือนในสถาบันอุดมศึกษาผู้ทรงคุณวุฒิ จํานวน ๑๐ ราย ตั้งแต่วันที่ ๒๓ พฤษภาคม ๒๕๕๖ ตามประกาศสํานักนายกรัฐมนตรี ลงวันที่ ๒๘ พฤษภาคม ๒๕๕๖ นั้น
เนื่องจากกรรมการข้าราชการพลเรือนในสถาบันอุดมศึกษาผู้ทรงคุณวุฒิดังกล่าว ได้ดํารงตําแหน่งมาครบกําหนดตามวาระแล้ว และในการประชุมคณะกรรมการข้าราชการพลเรือนในสถาบันอุดมศึกษาได้คัดเลือกบุคคลเพื่อให้ประธานกรรมการข้าราชการพลเรือนในสถาบันอุดมศึกษาคัดเลือกผู้สมควรดํารงตําแหน่งกรรมการผู้ทรงคุณวุฒิและได้เห็นชอบให้เสนอขอพระราชทานโปรดเกล้าโปรดกระหม่อมแต่งตั้งผู้สมควรดํารงตําแหน่งใหม่ จํานวน ๘ ราย ดังนี้
๑. ศาสตราจารย์พิเศษทศพร ศิริสัมพันธ์
๒. ศาสตราจารย์พิเศษธงทอง จันทรางศุ
๓. ศาสตราจารย์ธีรภัทร์ เสรีรังสรรค์
๔. ศาสตราจารย์บรรเจิด สิงคะเนติ
๕. ศาสตราจารย์บวรศักดิ์ อุวรรณโณ
๖. ศาสตราจารย์วรเดช จันทรศร
๗. ศาสตราจารย์พิเศษวรภัทร โตธนะเกษม
๘. ศาสตราจารย์วิชัย ริ้วตระกูล
และได้นําความกราบบังคมทูลพระกรุณาโปรดเกล้าโปรดกระหม่อมแต่งตั้งต่อไปแล้ว
บัดนี้ ได้มีพระราชโองการโปรดเกล้าโปรดกระหม่อมแต่งตั้งกรรมการข้าราชการพลเรือนในสถาบันอุดมศึกษาผู้ทรงคุณวุฒิ ตามที่เสนอทุกราย
ทั้งนี้ ตั้งแต่วันที่ ๑ เมษายน พ.ศ. ๒๕๖๐ เป็นต้นไป
ประกาศ ณ วันที่ ๕ เมษายน พ.ศ. ๒๕๖๐
ผู้รับสนองพระราชโองการ
พลอากาศเอก ประจิน จั่นตอง
รองนายกรัฐมนตรี
รายละเอียดเพิ่มเติม:ราชกิจานุเบกษา
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 1/2562
วันพฤหัสบดีที่ 3 มกราคม 2562
รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 1/2562
รอง นรม.พล.อ.ประวิตรฯ เป็นประธานการประชุมฯ พร้อมสนับสนุนแผนพัฒนานักกีฬา ประจําปี 62 พัฒนากีฬาสู่ความเป็นเลิศทั้งในระดับชาติ/นานาชาติ กีฬาโอลิมปิกเกมส์ และพาราลิมปิกเกมส์
วันนี้ (3 มกราคม 2562) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 1/2562 สรุปสาระสําคัญดังนี้ ที่ประชุมพิจารณาและมีมติเห็นชอบ การสนับสนุนตามแผนพัฒนานักกีฬา ประจําปีงบประมาณ พ.ศ. 2562 (งวดที่ 2) วงเงิน 833,883,342 บาท ประกอบด้วยแผนงานดังนี้ 1. การสนับสนุนระบบการพัฒนากีฬาสู่ความเป็นเลิศทั้งในระดับชาติ/นานาชาติ โครงการเตรียมนักกีฬาโอลิมปิกเกมส์ และพาราลิมปิกเกมส์ และโครงการพัฒนานักกีฬาของสมาคมกีฬาแห่งประเทศไทย 2. การพัฒนาบุคลากรกีฬาสู่ความเป็นเลิศ โครงการพัฒนาบุคลากรของสมาคมกีฬาแห่งประเทศไทย สมาคมกีฬาแห่งจังหวัด และบุคลากรโดยการกีฬาแห่งประเทศไทย 3. การกํากับดูแลกีฬามวยให้ปฏิบัติตามกฎหมาย 4. ส่งเสริม/สนับสนุนกิจกรรม และเครื่องมือด้านวิทยาศาสตร์การกีฬา 5. การส่งเสริมการเป็นเจ้าภาพจัดการแข่งขันระดับนานาชาติ และระดับชาติ
พร้อมกันนี้ ที่ประชุมพิจารณาและมีมติเห็นชอบ การสนับสนุนเงินรางวัลตามหลักเกณฑ์กองทุน จากสมาคมต่าง ๆ ที่ส่งนักกีฬาเข้าร่วมการแข่งขันรายการระดับนานาชาติ และประสบความสําเร็จซึ่งมีจํานวน 22 รายการ จาก 19 สมาคม รวมเป็นเงินทั้งสิ้น 20,667,000 บาท ซึ่งเป็นไปตามกฎเกณฑ์และระเบียบที่คณะกรรมการกําหนดไว้ และมีมติเห็นชอบ การให้ความช่วยเหลือสมทบค่ารักษาพยาบาลเป็นกรณีพิเศษให้แก่ นายศุภชัย ทองคํา นักกีฬาเยาวชนทีมชาติไทย ที่ประสบอุบัติเหตุจากการแข่งขัน โดยมอบอุปกรณ์ทางการแพทย์เพื่ออํานวยความสะดวก และอนุมัติเงินช่วยเหลือสมทบการรักษาพยาบาลเป็นกรณีพิเศษ 135,000 บาท
นอกจากนี้ ที่ประชุมพิจารณาและมีมติเห็นชอบ การดําเนินงานเกี่ยวกับตัวชี้วัดไตรมาส 1 และการบริหารกองทุน รับทราบการจัดทําบันทึกข้อตกลงการประเมินผลการดําเนินงานทุนหมุนเวียน ประจําปีบัญชี 2562โดยมีมาตรการติดตามการดําเนินงานตามตัวชี้วัดในไตรมาสที่ 1 มีเรื่องสําคัญ 5 เรื่องที่ต้องรายงานให้ทราบ เรื่องเกี่ยวกับด้านการเงิน ด้านที่ไม่ใช่การเงิน ด้านการบริหารความเสี่ยง ระบบการบริหารจัดการสารสนเทศ และด้านระบบบริหารทรัพยากรบุคคล
ทั้งนี้ คณะกรรมการบริหารกองทุนพัฒนาการกีฬาแห่งชาติ มีมาตรการการบริหารงานกองทุนตามยุทธศาสตร์ ดังนี้ ยุทธศาสตร์ที่ 1 การส่งเสริมและพัฒนากีฬาเป็นเลิศ ยุทธศาสตร์ที่ 2 การส่งเสริมและพัฒนากีฬาเพื่อการอาชีพและกีฬามวย ยุทธศาสตร์ที่ 3 การใช้วิทยาศาสตร์การกีฬาและเทคโนโลยีเพื่อเพิ่มประสิทธิภาพ ยุทธศาสตร์ที่ 4 การเป็นศูนย์กลางการแข่งขันและฝึกซ้อมที่มีมาตรฐานและสามารถสร้างมูลค่า และ ยุทธศาสตร์ที่ 5 การดูแลด้านสวัสดิการเพื่อเสริมสร้างคุณภาพชีวิต
ตอนท้ายรองนายกรัฐมนตรีได้กําชับการดําเนินงานของคณะกรรมการฯ ให้บริหารจัดการด้วยความโปร่งใส ในส่วนข้อคิดเห็นพิจารณา ได้มอบให้ฝ่ายเลขานุการดําเนินการตามมติ โดยให้นําข้อคิดเห็นและข้อมูลต่าง ๆ ไปพัฒนาทักษะการกีฬาให้มีประสิทธิภาพและให้ดียิ่งขึ้นต่อไป
...................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลพร้อมด้วยประชาชนทุกหมู่เหล่าเตรียมจัดกิจกรรมปฏิญาณตนทำดีด้วยวาจา เพื่อถวายแด่พระบาทสมเด็จพระปรมินทรมหาภูมิพลอดุลยเดช พร้อมกันทั่วประเทศ อังคารที่ 22 พ.ย. 2559
วันอังคารที่ 15 พฤศจิกายน 2559
รัฐบาลพร้อมด้วยประชาชนทุกหมู่เหล่าเตรียมจัดกิจกรรมปฏิญาณตนทําดีด้วยวาจา เพื่อถวายแด่พระบาทสมเด็จพระปรมินทรมหาภูมิพลอดุลยเดช พร้อมกันทั่วประเทศ อังคารที่ 22 พ.ย. 2559
คณะรัฐมนตรีมีมติเห็นชอบจัดกิจกรรมรวมพลังแห่งความภักดี เพื่อประกาศความจงรักภักดีและร่วมกันน้อมรําลึกถึงพระมหากรุณาธิคุณหาที่สุดมิได้ของพระบาทสมเด็จพระปรมินทรมหาภูมิพลอดุลยเดช ในโอกาสวันคล้ายวันพระราชสมภพปีที่ 89
วันนี้ ( 15 พ.ย. 59) เวลา 14.20 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้กล่าวว่า คณะรัฐมนตรีมีมติเห็นชอบจัดกิจกรรมรวมพลังแห่งความภักดี เพื่อประกาศความจงรักภักดีและร่วมกันน้อมรําลึกถึงพระมหากรุณาธิคุณหาที่สุดมิได้ของพระบาทสมเด็จพระปรมินทรมหาภูมิพลอดุลยเดช ในโอกาสวันคล้ายวันพระราชสมภพปีที่ 89 โดยลักษณะกิจกรรมแบ่งเป็น 3 แบบ คือ 1) การทําดีด้วยกาย ด้วยการจัดกิจกรรมทําความดีเพื่อถวายแด่พระบาทสมเด็จพระปรมินทรมหาภูมิพลอดุลยเดช เช่น ทําความสะอาดสาธารณะสถาน ให้บริการสาธารณะ เยี่ยมคนป่วยไข้ตามโรงพยาบาล อ่านหนังสือพิมพ์ให้เด็กพิการฟัง บําเพ็ญกุศลทางศาสนา การจัดนิทรรศการหรือกิจกรรมอื่น ๆ ดังที่ได้เคยปฏิบัติมาแล้ว 2) การทําดีด้วยวาจา จะมีการจัดกิจกรรมปฏิญาณตนเพื่อชาติ ศาสนา พระมหากษัตริย์ เบื้องหน้าพระบรมฉายาลักษณ์ และร่วมร้องเพลงสรรเสริญพระบารมี หรือเพลงอื่น ๆ ตามความเหมาะสม และ 3) การทําดีด้วยใจ ซึ่งเป็นสิ่งที่ประชาชนกระทําอยู่แล้ว เช่น การจัดกิจกรรมอธิษฐาน ทําสมาธิสํารวมจิตภาวนาแผ่เมตตาตั้งใจดี
ทั้งนี้ ในส่วนของกิจกรรมการปฏิญาณตนนั้น จะจัดขึ้นในวันอังคารที่ 22 พฤศจิกายน 2559 เวลา 08.00 น. ทั้งในกรุงเทพมหานครและต่างจังหวัดทั่วประเทศ โดยรัฐบาลจะจัดขึ้นที่ทําเนียบรัฐบาล โดยมีนายกรัฐมนตรี เป็นผู้นํากล่าวปฏิญาณและมีผู้แทนข้าราชการต่าง ๆ ภาคธุรกิจเอกชน เข้าร่วมกิจกรรม ส่วน กรุงเทพฯ จัดขึ้นตามเขตของกรุงเทพมหานคร สถาบันการศึกษา หรือสถานที่ที่กําหนด ขณะที่ในพื้นที่ต่างจังหวัดและต่างประเทศให้พิจารณาตามความเหมาะสม โดยเฉพาะในต่างจังหวัดให้พิจารณาจัดกิจกรรมในหมู่บ้าน ตําบล อําเภอ จังหวัด โดยไม่ต้องมีการเคลื่อนย้ายประชาชนออกนอกพื้นที่ เพื่อให้เกิดความสะดวกกับประชาชน สําหรับต่างประเทศจะจัดขึ้นในวันอาทิตย์ที่ 20 พฤศจิกายน 2559 เพื่อให้การจัดกิจกรรมเป็นไปด้วยความสะดวกเรียบร้อย โดยการจัดกิจกรรมเป็นไปในลักษณะคล้ายกับกรุงเทพฯ และต่างจังหวัด
------------------------
กลุ่มประชาสัมพันธ์และเผยแพร่ สํานักโฆษก